
Το δίκτυο EUNIC στην Αθήνα
σε συνεργασία
με το Athens Culture Net του Δήμου Αθηναίων
και την Ευρωπαϊκή Επιτροπή
τιμούν την Ευρωπαϊκή Ημέρα Γλωσσών
με μια γιορτή για τα δικαιώματα των παιδιών 
Σάββατο 23 Σεπτεμβρίου 2023, 10.00 - 15.00
Παιδική βιβλιοθήκη 

Εθνικός Κήπος
-------------------------------------------------------------------------------------------------------
Γιορτάστε μαζί μας την Ευρωπαϊκή Ημέρα Γλωσσών 2023 στην Παιδική Βιβλιοθήκη του Εθνικού Κήπου! 
Για 11η συνεχή χρονιά τα Μορφωτικά και Πολιτιστικά Ιδρύματα και οι Πρεσβείες 12 Ευρωπαϊκών χωρών - μελών  του δικτύου Μορφωτικών Ινστιτούτων Ευρωπαϊκής Ένωσης / European Union National Institutes for Culture EUNIC Αθήνας, σε συνεργασία με την Ευρωπαϊκή Επιτροπή στην Αθήνα, το Ίδρυμα Κρατικών Υποτροφιών (IKY), το Athens Culture Net του Δήμου Αθηναίων και το Δίκτυο για τα Δικαιώματα του Παιδιού, προσφέρουν σε μικρούς και μεγάλους τη δυνατότητα να ταξιδέψουν, με όχημα τη γλώσσα, από τη μια ευρωπαϊκή χώρα στην άλλη και να γνωρίσουν τον συναρπαστικό κόσμο των γλωσσών και των διαλέκτων μέσα από ένα πρόγραμμα για όλη την οικογένεια.
Έχοντας ως κεντρική ιδέα τα «Δικαιώματα του Παιδιού» και αναδεικνύοντας τον ρόλο της γλώσσας και του πολιτισμού ως μέσο για την καλλιέργεια και την προώθηση θετικών συμπεριφορών συνεργασίας, σεβασμού, συμμετοχής και πολυπολιτισμικής εκτίμησης, προβάλλοντάς τους ως σημαντικούς παράγοντες για την ενίσχυση της ανάπτυξης και της καθημερινής ζωής των παιδιών,  καθώς και της επικοινωνίας μεταξύ χωρών και λαών, οι επισκέπτες θα έχουν τη δυνατότητα να συμμετάσχουν σε εκπαιδευτικά εργαστήρια για παιδιά, να συνομιλήσουν με τους οργανωτικούς φορείς και να πάρουν αναμνηστικά δώρα.
Περισσότερες πληροφορίες θα βρείτε στη σελίδα της εκδήλωσης στο Facebook.
O εορτασμός της Ευρωπαϊκής Ημέρας Γλωσσών καθιερώθηκε το 2001, με σκοπό την υποστήριξη και την ανάδειξη της γλωσσικής ποικιλομορφίας της Ευρώπης καθώς και την ανάπτυξη των γλωσσικών δεξιοτήτων, με στόχο την πλήρη και δημοκρατική συμμετοχή των πολιτών της στη διατήρηση της πολυπολιτισμικής της ιδιαιτερότητας.
Οι διοργανωτές:
British Council, Goethe-Institut Athen, Αυστριακή Πρεσβεία στην Αθήνα, ÖSD-Institut Griechenland, Πρεσβεία της Σουηδίας, Σουηδικό Ινστιτούτο Αθηνών, Σύλλογος Σουηδικής Γλώσσας, Πρεσβεία της Πολωνικής Δημοκρατίας στην Αθήνα, Πρεσβεία της Τσεχικής Δημοκρατίας στην Αθήνα, Τσέχικο Κέντρο Αθήνας, Czech Association in Greece, Πρεσβεία της Νορβηγίας στην Ελλάδα, Ιταλικό Μορφωτικό Ινστιτούτο Αθηνών – Μορφωτικό Γραφείο της Πρεσβείας της Ιταλίας στην Αθήνα, Σπίτι της Κύπρου,  Ινστιτούτο Θερβάντες, Πρεσβεία της Γεωργίας, Ελληνικό Ίδρυμα Πολιτισμού, Αντιπροσωπεία της Ευρωπαϊκής Επιτροπής στην Ελλάδα - Γενική Διεύθυνση Μετάφρασης της Ευρωπαϊκής Επιτροπής, Υπουργείο Εξωτερικών, Ίδρυμα Κρατικών Υποτροφιών, Athens Culture Net του Δήμου Αθηναίων, Δίκτυο για τα Δικαιώματα του Παιδιού.
Συντονισμός εκδήλωσης: British Council και Goethe-Institut Athen
Περισσότερες πληροφορίες: Νεφέλη Λάππα, nefeli.lappa@britishcouncil.org, 210 3692361  



          Βίκυ Τραχανή, Vicky.Trachani@goethe.de, 210 3661043

